Temeljem članka 26. Zakona o predškolskom odgoju i obrazovanju (Narodne novine, broj 10/97, 107/07 i 94/13 i 98/19 ), Dječji vrtić Lekenik po odluci Upravnog vijeća Dječjeg vrtića Lekenik, raspisuje

**NATJEČAJ**

za zasnivanje radnog odnosa u Dječjem vrtiću Lekenik

za radno mjesto:

**a) voditelj računovodstva – 1 izvršitelj, rad na neodređeno puno radno vrijeme - probni rad u trajanju od 6 mjeseci**

**UVJETI:**

- VSS diplomirani ekonomist/završen sveučilišni dodiplomski studij – magistar ekonomije;

 VŠS ekonomist/završen stručni dodiplomski studij – stručni prvostupnik ekonomije;

- najmanje tri godine radnog iskustva na financijskim i računovodstvenim poslovima,

- posebni uvjeti prema čl. 24. i 25. Zakona o predškolskom odgoju i obrazovanju (Narodne novine, broj 10/97, 107/07 i 94/13 i 98/19) i Pravilnika o vrsti stručne spreme stručnih radnika te vrsti i stupnju stručne spreme ostalih radnika u dječjem vrtiću (NN 133/97), te Pravilnika o unutarnjem ustrojstvu i načinu rada Dječjeg vrtića Lekenik.

Prijava na natječaj mora biti potpisana. Uz pisanu prijavu na natječaj potrebno je priložiti sljedeće dokumente u preslici:

1. zamolbu,

2. životopis,

3. dokaz o stečenoj stručnoj spremi (preslika diplome),

4. dokaz o državljanstvu (domovnica, preslika osobne iskaznice),

5. elektronički zapis o radno-pravnom status iz baze podataka Hrvatskog zavoda za

 mirovinsko osiguranje,

6. potvrda /uvjerenje o nekažnjavanju (ne stariji od datuma objave natječaja) za kaznena djela

 iz čl. 25. st. 1. Zakona o predškolskom odgoju i obrazovanju, te uvjerenje/potvrda da se

 protiv kandidata ne vodi kazneni postupak za ista kaznena djela

7. potvrda/uvjerenje o nekažnjavanju (ne starije od datuma objave natječaja)odnosno za

 prekršajna djela iz čl. 25. st. 3. Zakona o predškolskom odgoju i obrazovanju, te uvjerenje

 /potvrda da se protiv kandidata ne vodi prekršajni postupak za ista prekršajna djela.

8. potvrda nadležnog Centra za socijalnu skrb da kandidat nema izrečenu mjeru iz čl. 25. st.

 10. Zakona o predškolskom odgoju i obrazovanju.

Opis poslova za radno mjesto voditelja računovodstva sadržan je u Pravilniku o unutarnjem ustrojstvu i načinu rada Dječjeg vrtića Lekenik, objavljenom na mrežnoj stranici Vrtića: [**https://vrtic-lekenik.hr/site/content?id=113&slug=pravilnik-o-unutarnjem-ustrojstvu-i-nacinu-rada-djecjeg-vrtica-lekenik**](https://vrtic-lekenik.hr/site/content?id=113&slug=pravilnik-o-unutarnjem-ustrojstvu-i-nacinu-rada-djecjeg-vrtica-lekenik)**.** U skladu s člankom 13. stavak 3. Zakona o ravnopravnosti spolova (Službeno glasilo „Narodne novine“ broj 82/08. i 69/17.) prijaviti se mogu kandidati oba spola koji ispunjavaju uvjete. Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.

Kandidat/kinja koji/a se poziva na pravo prednosti sukladno članku 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (Službeni vjesnik „Narodne novine“ broj 121/17. 98/19, 84/21.), uz prijavu na natječaj, dužan/a je, pored dokaza o ispunjavanju traženih uvjeta, dostaviti i dokaze o ostvarivanju prava prednosti iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji. Popis dokaza koje je potrebno dostaviti po osnovi pojedine kategorije prednosti za zapošljavanje, objavljen je na internetskoj stranici resornog Ministarstva [**https://branitelji.gov.hr/zaposlavanje-843/843**](https://branitelji.gov.hr/zaposlavanje-843/843)**.**

Kandidati koji ostvaruju pravo prednosti pri zapošljavanju prema Zakonu o profesionalnoj rehabilitaciji i zapošljavanju osoba s invaliditetom (Službeni vjesnik „Narodne novine“ broj 157/13., 152/14. i 39/18.), dužni su u prijavi na natječaj pozvati se na to pravo i, uz ostale dokaze o ispunjavanju uvjeta iz ovog Natječaja, priložiti dokaz o invaliditetu sukladno članku 9. stavak 2. i stavak 3. odnosno dokaz o načinu prestanka radnog odnosa kod posljednjeg poslodavca (pravni akt o prestanku radnog odnosa: odluka, obavijest, sporazum), sukladno stavku 18. i stavku 19. ovog Zakona.

Povjerenstvo za provedbu natječaja, koje imenuje Upravno vijeće Dječjeg vrtića Lekenik, provest će postupak procjene i vrednovanja kandidata na način da će provesti pisano testiranje koje se sastoji od provjere znanja, vještina i sposobnosti kandidata/kinje, a nakon toga obaviti razgovor (intervju) s kandidatima. U postupku procjene i vrednovanja kandidata sudjeluju samo kandidati koji ispunjavaju formalne uvjete natječaja. Ako kandidat ne pristupi prethodnoj provjeri znanja i sposobnosti (testu) ili ako ne pristupi razgovoru (intervju), smatrat će se da je povukao prijavu na natječaj i više se ne smatra kandidatom. O vremenu i načinu testiranja kao i pravnim izvorima za pripremanje kandidata za provjeru znanja, te o datumu i vremenu održavanja razgovora s kandidatima, kandidati će biti obaviješteni na mrežnim stranicama Dječjeg vrtića Lekenik: <https://vrtic-lekenik.hr/>, najmanje 5 dana unaprijed prije održavanja testiranja, odnosno prije održavanja razgovora. Nakon provedenog postupka procjene i vrednovanja kandidata izvršit će se izbor kandidata, sukladno rezultatima Postupka procjene i vrednovanja kandidata za zapošljavanje na radnom mjestu voditelja računovodstva, koji Postupak je donijelo i utvrdilo Povjerenstvo za provedbu natječaja i isti je objavljen na mrežnim stranicama Dječjeg vrtića Lekenik.

O odluci o izboru kandidata, kandidati će biti obaviješteni javnom objavom na mrežnim stranicama Dječjeg vrtića Lekenik, pa se s danom objave na mrežnim stranicama odluka smatra dostavljenom svim kandidatima/kinjama. Izabrani kandidat je dužan je predočiti na uvid izvornike dokumenata dostavljenih uz prijavu.

**Rok za podnošenje prijava na natječaj je osam (8) dana od dana objave natječaja na mrežnim stranicama Hrvatskog zavoda za zapošljavanje.**

Prijave na natječaj s obveznom dokumentacijom dostavljaju se poštom – preporučenom pošiljkom na adresu:

**Dječji vrtić Lekenik, Hermanna Gmeinera 1, “Za natječaj – voditelj računovodstva”**

ili osobnom predajom u prostoru Dječjeg vrtića Lekenik radnim danom od 8:00 do 16:00 sati.

**Napomena:** Kod prijava koje se dostavljaju poštom-preporučenom pošiljkom, kao dan dostave smatra se dan kada je preporučena pošiljka predana na poštu. U slučaju dostave prijave običnom poštom, kao dan dostave prijave smatra se dan kada je obična pošiljka zaprimljena u Dječjem vrtiću Lekenik.

**Prijave koje nisu u skladu s ovim natječajem, odnosno: nepravodobne, nepotpune, nepotpisane ili dostavljene elektronskim putem, neće se razmatrati.**

Natječaj je objavljen na mrežnim stranicama i oglasnim pločama Hrvatskog zavoda za zapošljavanje dana 08. 02. 2022. i traje do 16. 02. 2022.

Prijavom na natječaj pristupnik daje Privolu Dječjem vrtiću Lekenik da njegove osobne podatke prikuplja, objavljuje i čuva u svrhu provođenja javnog natječaja za zapošljavanje:

 Predsjednica Upravnog vijeća Dječjeg vrtića Lekenik,

Ljilja Dolovčak Mikočević, mag.oec